Politikk for åpen vitenskap ved NTNU
Type dokument

Politikk

Forvaltes av

NTNU Universitetsbiblioteket

Godkjent av

Rektor 02.10.2020

Klassifisering
Gjelder fra

02.10.2020

Revidert

03.09.2020

Unntatt offentlighet

Nei

Referanse ISO
Referanse LOV/Regel
Referanse interne dokumenter

Retningslinjer for politikk for åpen vitenskap

1. Formål med dokumentet
Dokumentet beskriver mål, krav, føringer og prinsipper for NTNUs politikk for åpen vitenskap.
Detaljer knyttet til implementering av disse beskrives i dokumentet Retningslinjer for politikk foråpen vitenskap.

2. Gjelder forMed åpen vitenskap menes et sett prinsipper for mer åpenhet og transparens i forskningsprosessen,samt åpen tilgang til resultatene av forsknings- og undervisningsaktivitet.
Politikk for åpen vitenskap gjelder for all virksomhet ved NTNU, herunder forskning, kunstnerisk
utviklingsarbeid, undervisning og formidling av vitenskapelig og kunstnerisk arbeid, og for alleansatte som benytter universitetets ressurser til å utføre sitt arbeid.
Politikken omfatter alle resultater av forsknings-, undervisnings- og formidlingsaktivitet utført med
bruk av NTNUs ressurser, blant annet:
−−
−
−
−
−
−
−

Vitenskapelige publikasjoner
Forskningsdata og -databaser
Dataprogrammer og tilhørende dokumentasjon og kildekode
Undervisningsopplegg og -materiale
Resultater av kunstnerisk utviklingsarbeid
Bilde- og videomateriale
Digitale læringsressurserÅpne fagfellevurderinger

Arbeid utført utenfor stillingen ved NTNU er ikke omfattet av politikken, selv om universitetets
løsninger for publisering og arkivering av forskningsresultater vil kunne benyttes også for slik
produksjon.

3. Definisjoner
BegrepDefinisjon

AnsattPerson som har inngått arbeidsavtale med NTNU.

BrukslisensVilkår for bruk og gjenbruk av forskningsresultater, forskningsdata oglæringsressurser.

DataEnhver fysisk representasjon av opplysninger, viten, meninger etc. i
motsetning til innholdet, som kalles informasjon. Representasjonen kanbestå av tekst av lyd-, lys- eller elektriske signaler, i sekvenser og
kombinasjoner av tall, mønster eller bokstaver med mer.

DatahåndteringProsedyre for innsamling, mellomlagring, omdanning, analyse, arkiveringog deling av forskningsdata.

Forskningsdata

Forskningsdata er registreringer/nedtegnelser/rapporteringer i form avtall, tekst, bilde, lyd, video som genereres eller oppstår underveis iforskningsprosjekter.

Forskningsresultat

Publikasjon, datasett, metodebeskrivelse, kildekode eller annen
produksjon fra en forskningsprosess.

Gjesteforsker

Person som etter avtale utfører forskning og/eller undervisning ved NTNU,uten å være ansatt eller selvstendig oppdragstaker.

Ideelle rettigheter

Idéhavers/opphavsperson krav på å bli navngitt slik som god skikk tilsier,samt opphavspersonens rett til å motsette seg at verket endres eller
tilgjengeliggjøres på en måte eller i en sammenheng som er krenkende forhans/hennes litterære, vitenskapelige eller kunstneriske anseelse eller
egenart, eller for verkets anseelse eller egenart.

LæringsressurserAll form for materiale benyttet til undervisningsformål. Dette inkluderer
for eksempel faglitterære verk, musikkverk, kunstverk, video,
programvare og presentasjoner og inkluderer fremføring og formidlingen
av dette.

StudentPerson som har betalt semesteravgift og er registrert som student vedNTNU. Mottager av undervisning som omfattes av politikken for åpenvitenskap.

Vitenskapelig
publikasjon

Publisert forskningsresultat som har vært gjennom fagfellevurdering.

Åpen vitenskap

Prinsipper for mer åpenhet og transparens i forskningsprosessen, samtåpen tilgang til resultatene av forsknings- og undervisningsaktivitet.

4. Mål for åpen vitenskap ved NTNUNTNU skal bidra til «kunnskap for en bedre verden». En forutsetning for dette er at verden får
anledning til å tilegne seg og ta i bruk kunnskapen. Resultater av forsknings- og
undervisningsaktivitet ved NTNU skal gjøres allment tilgjengelige. Denne tilgjengeliggjøringen måskje innenfor de til enhver tid gjeldende juridiske og etiske rammer for forskning og undervisning, og
der det ikke går utover muligheten til å praktisk gjennomføre forskning eller undervisning.
Bak begrepet åpen vitenskap ligger prinsipper som underbygger all universitetets virksomhet:
samarbeid, transparens, etterprøvbarhet og tilgjengelighet. I praksis vil dette si tilgjengeliggjøring av
forskningsresultater og læringsressurser, åpenhet om metoder og underlagsdata og formidling av fag
til studenter og allmennheten.
Disse prinsippene skal bidra til at NTNU oppfyller sitt samfunnsoppdrag om å bidra med kunnskap
for en bedre verden i henhold til god vitenskapelig praksis. Åpen vitenskap følger de vitenskapelige
idealer om kunnskap som felleseie, forskningens uavhengighet, universalisme og organisert
kildekritikk.

5. Overordnete føringerÅpen vitenskap ved NTNU skal skje innenfor rammene av lover, forskrifter, offentlig politikk og
universitetets styrende dokumenter. NTNUs viktigste eksterne finansiører av forskning legger ogsåvilkår om åpen tilgjengeliggjøring i tråd med prinsipper for åpen vitenskap. De viktigste føringene er
gitt gjennom:•

NTNUs strategi: Kunnskap for en bedre verden, kjerneoppgaver:«Vår forskning og våre forskningsdata publiseres åpent.»•

Kunnskapsdepartementets politikk for åpen publisering:«Regjeringen har som mål at alle norske vitenskapelige artikler finansiert av offentlige midler
skal være åpent tilgjengelige.»•Nasjonal strategi for åpne forskningsdata:«Forskning som skjer ved bruk av offentlige midler, skal være til det beste for alle. Derfor er
det viktig at også dataene bak forskningsresultatene er tilgjengelige for flest mulig: for andre
forskere, men også for forvaltningen og næringslivet.»•Norges Forskningsråds politikk for åpne publikasjoner:«[A]rtikler fra prosjekter med finansiering fra oss [skal] gjøres umiddelbart tilgjengelige.»•Horisont Europas politikker for åpen vitenskap:«[U]nder Horizon 2020, each beneficiary must ensure open access to all peer-reviewed
scientific publications relating to its results.»•

Lov om universiteter og høyskoler (universitets- og høyskoleloven), særlig § 1-5, punkt 6:“Universiteter og høyskoler skal sørge for åpenhet om resultater fra forskning eller faglig
eller kunstnerisk utviklingsarbeid.”•

Lov om behandling av personopplysninger (personopplysningsloven)•

Personvernforordningen (GDPR)•Lov om opphavsrett til åndsverk mv. (åndsverkloven)•Lov om medisinsk og helsefaglig forskning (helseforskningsloven), særlig § 39, “Denforskningsansvarlige og prosjektlederen skal sørge for åpenhet rundt forskningen” og § 45:"Den forskningsansvarlige og prosjektlederen kan søke den regionale komiteen formedisinsk og helsefaglig forskningsetikk om utsatt offentliggjøring der dette er nødvendig
for å beskytte legitime patentrettslige eller konkurransemessige interesser, eller av hensyn
til et løpende forskningsarbeid.”

6. Prinsipper for åpen vitenskap
Som hovedregel skal resultater av forskning og undervisning utført ved NTNU gjøres allment
tilgjengelig der dette er praktisk og juridisk mulig. Det vil likevel være mange tilfeller hvor åpentilgjengeliggjøring av forskningsdata eller læringsressurser ikke er hensiktsmessig. Dette kan værefordi forskningen er av sensitiv karakter, avidentifisering av personer ikke er mulig eller fordi
forskningen eller undervisningen omfatter bruk av opphavsrettsbeskyttet materiale.
Forskere og undervisere kan også være bundet av kommersielle avtaler som umuliggjør allmenntilgjengeliggjøring. Det er fortsatt viktig å følge god vitenskapelig praksis for dokumentasjon av
forskningsresultater og datahåndtering, og mer begrenset tilgjengeliggjøring av forskningsresultaterkan være aktuelt i forbindelse med for eksempel replikasjonsstudier.
NTNU skal arbeide for at universitetet eller dets ansatte så langt det er mulig selv beholder
opphavsrettslig beskyttelse til sitt arbeid i inngåelse av publiseringskontrakter og brukslisenser, og at
opphavspersonens ideelle rettigheter ivaretas.

6.1 Etterprøvbarhet og åpne metoder
Relevante retningslinjer: 3.2, 3.6
Transparens om metoder og data som underbygger påstander i en publikasjon er en forutsetning for
god vitenskap, og dermed for tilliten vitenskapelig virksomhet har i samfunnet. NTNU skal
tilgjengeliggjøre underlagsdata, metodebeskrivelser og algoritmer for behandling av rådata,
herunder kildekode, journaler og kodingsprosedyrer, der dette er praktisk mulig.

6.2 Åpen tilgjengeliggjøring av forskningsresultater
Relevante retningslinjer: 3.1, 3.2
Blant universitetets viktigste forskningsresultater er vitenskapelige publikasjoner med tilhørendedata, metodebeskrivelser og kildekode, samt resultater av praksisbasert forskning og kunstnerisk
utviklingsarbeid. I tråd med nasjonale retningslinjer for åpen publisering og forskningsdata skal
NTNU sikre åpen tilgang til forskningsresultater, enten gjennom institusjonelt arkiv eller gjennomåpen publisering, og åpen tilgang til resultatdata for gjenbruk og aggregering der dette er praktisk
mulig.

I tilfeller der universitetets ansatte samarbeider med ansatte fra andre institusjoner skal NTNU sin
del av arbeidet tilgjengeliggjøres i henhold til denne politikken, med mindre særlig avtale om noe
annet foreligger. For resultater som stammer fra prosjekter med ekstern finansiering vil vilkårene
stilt fra finansiørens side og/eller gjennom eventuell konsortieavtale være gjeldende for muligheten
for tilgjengeliggjøring. For forskningsresultater produsert i samarbeid med studenter, se gjeldende
IPR-politikk.

6.3 Åpne læringsressurser
Relevante retningslinjer: 3.3
Læringsressurser produsert av universitetets ansatte til bruk i undervisning skal tilgjengeliggjøres derslik tilgjengeliggjøring ikke bryter med gjeldende åndsverkslovgivning. Materialet skal så langt det er
praktisk mulig benytte seg av ressurser med en brukslisens som tillater videre tilgjengeliggjøring.
NTNU stiller til rådighet lagrings- og publiseringsløsninger for læringsressurser, og bistår ansatte i
opphavsrettslige spørsmål knyttet til dette.
Læringsressurser som brukes i universitetets undervisningstilbud forutsettes produsert iunderviserens arbeidstid, og faller derfor inn under denne politikkens føringer for åpen tilgang. I
situasjoner der undervisningsopplegg innhentes eksternt, skal en samarbeidsavtale klargjøre hvilkedeler av opplegget (øvinger, eksamenssett, undervisningsmateriale, egenprodusert audiovisueltmateriale) som kan tilgjengeliggjøres under denne politikken, og hva som eventuelt skal tilfalle den
eksterne parten.

6.4 Resultater av kunstnerisk virksomhet og kunstnerisk utviklingsarbeid
Relevante retningslinjer: 3.1
Resultater av kunstnerisk virksomhet og kunstnerisk utviklingsarbeid i regi av NTNU skaltilgjengeliggjøres så langt det er praktisk mulig og i henhold til åndsverksloven.

6.5 Resultater skapt av studenter
Det er ønskelig at også studentarbeider tilgjengeliggjøres. Samtidig er ikke studenter ansatt ved
universitetet, og det arbeid som skapes under studier ved NTNU tilhører studenten. NTNU skal
likevel stille til rådighet arkiv- og lagringsløsninger som gjør det mulig for studenter å deponerearbeid produsert i tilknytning til studiene dersom studenten ønsker dette.
Der studenter samarbeider med ansatte om å produsere forskningsresultater skal det så langt det ermulig inngås avtaler som sikrer den ansattes rett til å tilgjengeliggjøre resultatet i tråd medpolitikken.

6.6 Etikk
Noe av forskningen ved NTNU er av særlig sensitiv karakter, og deling av forskningsresultater eller
undervisningsmateriell kan være i strid med forskningsetiske prinsipper eller lover og retningslinjer
for personvern eller sikkerhet. NTNU vil beskytte ansattes rett til å legge begrensninger påtilgjengeliggjøring av slikt materiale der dette vil gå på tvers av etiske forpliktelser, eller dersom sliktilgjengeliggjøring vil være i konflikt med personvernlovgivning eller vilkårene oppgitt i meldeskjema
til NSD eller i skjema om informert samtykke.
Universitetets etiske retningslinjer for ansatte skal følges.

6.7 Infrastruktur
NTNU skal sørge for tilgang til en tilstrekkelig infrastruktur for å oppnå målene i politikken. Dette
inkluderer digitalt arkiv for vitenskapelige publikasjoner, forskningsresultater, og resultater av
kunstnerisk utviklingsvirksomhet, samt lagringskapasitet for forskningsdata, sikker håndtering av
sensitive forskningsdata og læringsressursarkiv.